  Туспуктэм: Руслан Нуриахметов Наталия Сильвестрова Удмуртиын нимаз ожгар огазеяськонысь (частная военная компания) ожчиослэсь ожгар ужысь ветеранлэсь удостоверенизэ басьтыны куриськонъёссэс кутыны кутскизы. «Защитники Отечества» фондысь мерлыко координаторъёс кулэ справкаос дасяны юртто. Со сярысь элькун тӧролэн но кивалтэтлэн пресс-службазы ивортӥз. Нырысетӥ ужкагазъёсты Москвае ожутиськонъя министерствое эскерыны келязы ни. Россиысь ожгар кужымъёслы юрттӥсь ожга огазеяськонъёсын огкыл гожтэмъёс матысь дыре удостоверениос басьтыны кутскозы. « Нимысьтыз ожгар ужрадын нимаз ожгар огазеяськонысь ожчиос мукетъёсыныз ӵош Атыкай музъеммес утизы. Табере соос но ветеранлэсь удостоверенизэ но мерлыко юрттэт басьтыны быгато. Озьы шонер луоз » Максим Шумихин, «Защитники Отечества» кун фондлэн Удмуртиысь ёзэтэзлэн кивалтӥсез Юанъёсын «Защитники Отечества» фондлэн улосвыл ёзэтаз (Ижкар, Карл Маркс нимо урам, 242), озьы ик +7 (3412) 27-19-40 телефон номеръя яке ужъюртлэн мерлыко вотэсъёсаз вазиськыны луоз. Тодэ вайытом, нимысьтыз ожгар ужрадын контрактъя Удмуртиысь служить карисьёслы тыронъёсты будэтозы. Тегъёс: нимысьтызужрад ветеранъёс юрттэт Удмуртия  